**IEKŠĒJIE NOTEIKUMI**

Limbažos

2022.gada 27.janvārī Nr.3

**APSTIPRINĀTI**

ar Limbažu novada domes

27.01.2022. sēdes lēmumu Nr.98

(protokols Nr.1, 100.§)

*Grozījumi izdarīti ar*

*Limbažu novada domes 25.09.2025. sēdes lēmumu Nr.670 (protokols Nr.15, 25.)*

**Naudas balvas par izciliem sasniegumiem sportā piešķiršanas kārtība**

*Izdoti saskaņā ar*

*Valsts pārvaldes iekārtas likuma*

*72.panta pirmās daļas 2.punktu un*

*73.panta pirmās daļas 4.punktu*

1. **Vispārīgie noteikumi**
   1. Limbažu novada pašvaldības iekšējie noteikumi “Naudas balvas par izciliem sasniegumiem sportā piešķiršanas kārtība” (turpmāk- Noteikumi) nosaka kārtību, kādā Limbažu novadā sportistiem un viņu treneriem Limbažu novada pašvaldība (turpmāk-Pašvaldība) piešķir naudas balvas par izciliem sasniegumiem sportā (turpmāk tekstā - naudas balva) un šo balvu apmēru.
   2. Noteikumu mērķis ir atbalstīt un veicināt sportisko aktivitāti Limbažu novadā, motivēt Limbažu novada iedzīvotāju dalību Latvijas un starptautiskās sacensībās.
2. **Naudas balvas piešķiršanas kārtība**
   1. Uz naudas balvu var pretendēt sportisti un viņu treneri, kuriem:

3.1. sezonas laikā, t.i., no esošā gada 1.janvāra līdz 31.oktobrim, deklarētā dzīves, darba vieta vai mācību iestāde ir Limbažu novadā;

3.2. kuri sezonas laikā, t.i., no esošā gada 1.janvāra līdz 31.oktobrim, pārstāv Limbažu novada Sporta skolu, novadā reģistrētu sporta klubu, biedrību, novadu vai valsti;

*(grozījumi izdarīti ar Limbažu novada domes 25.09.2025. sēdes lēmumu Nr.670 (protokols Nr.15, 25.))*

* 1. Naudas balvu piešķir par sasniegumiem, kas uzrādīti klātienes sporta sacensībās, kuras ir iekļautas Latvijas atzīto sporta federāciju kalendārajā plānā.
  2. Naudas balvu (atkarībā no izcīnītās vietas) piešķir par sasniegumiem šādās sacensībās:

5.1. Olimpiskās un paralimpiskās spēles;

5.2. Pasaules čempionāts, pasaules junioru un jauniešu čempionāts vai pasaules kausa izcīņas posmi vai kopvērtējums;

5.3. Eiropas čempionāts, Eiropas junioru un jauniešu čempionāts vai Eiropas kausa izcīņas posmi vai kopvērtējums;

5.4. Latvijas olimpiāde, Latvijas čempionāts, Latvijas junioru čempionāts, Latvijas kausa izcīņa, Latvijas jaunatnes olimpiāde, Latvijas jaunatnes čempionāts un tām pielīdzināmas LR sacensības.

5.5. Citas nozīmīgas starptautiskas sacensības jauniešu, junioru un pieaugušo konkurencē.

*(grozījumi izdarīti ar Limbažu novada domes 25.09.2025. sēdes lēmumu Nr.670 (protokols Nr.15, 25.))*

1. **Pieteikuma iesniegšana naudas balvai un izvērtēšanas kārtība**
   1. Lai pieteiktos naudas balvas saņemšanai, tās pretendents vai viņa pilnvarota persona, pārstāvošās organizācijas, iestādes vadītājs iesniedz iesniegumu visa gada garumā, bet ne vēlāk kā līdz kārtējā gada 5.novembrim, Pašvaldībā par sasniegumiem, kas gūti kādās no šī nolikuma 5. punktā minētajām sacensībām laika posmā no esošā gada 1.janvāra līdz 31.oktobrim.

*(grozījumi izdarīti ar Limbažu novada domes 25.09.2025. sēdes lēmumu Nr.670 (protokols Nr.15, 25.))*

6.1 Par sasniegumiem no 1.novembra līdz 31.decembrim tās pretendents vai viņa pilnvarotā persona iesniedz atsevišķu iesniegumu.

*(grozījumi izdarīti ar Limbažu novada domes 25.09.2025. sēdes lēmumu Nr.670 (protokols Nr.15, 25.))*

* 1. *(svītrots ar Limbažu novada domes 25.09.2025. sēdes lēmumu Nr.670 (protokols Nr.15, 25.))*
  2. Iesniegumam par naudas balvas saņemšanu (1.Pielikums) tiek pievienots dokuments, dokumenta kopija, kas apliecina izcilo sasniegumu sportā (sacensību protokola izraksts, izdruka).

*(grozījumi izdarīti ar Limbažu novada domes 25.09.2025. sēdes lēmumu Nr.670 (protokols Nr.15, 25.))*

* 1. Iesniegumu naudas balvas saņemšanai un tam pievienotos dokumentus izskata Limbažu novada pašvaldības Sporta komisija (turpmāk- Sporta Komisija) un, izvērtējot sacensību nozīmīgumu, sacensībās piedalījušos valstu skaitu, sportistu vai komandu skaitu, iesniedz priekšlikumu Limbažu novada domei (turpmāk- Dome) naudas balvas piešķiršanai.
  2. Naudas balvas apmēru apstiprina Dome, ņemot vērā Sporta komisijas priekšlikumus.
  3. Sporta komisija un Dome ir tiesīga pieprasīt no iesniedzēja nepieciešamo papildu informāciju.

1. **Naudas balvas apmērs**
   1. Naudas balvu maksimālais apmērs noteikts 1.tabulā un tās piešķir pēc šādiem kritērijiem:

12.1. sportistiem individuālajos sporta veidos, kas pārstāv Limbažu novadu, piešķir naudas balvas (pēc nodokļu nomaksas) norādītajā apmērā;

12.2. individuālo sporta veidu komandām (2 – 4 sportisti), katram sportistam 75% no individuālo sporta veidu naudas balvām;

12.3. sporta spēļu komandām balvas apmēru nosaka ar koeficientu 6.

1.tabula

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Vieta | Olimpiskās un paralimpiskās spēles (*Euro*) | Pasaules čempionāti (individuāli vai komandas sastāvā) (*Euro)* | | | | Eiropas čempionāts, nozīmīgas starptautiskas sacensības (individuāli vai komandas sastāvā) (*Euro*) | | | | Latvijas čempionāts, Latvijas olimpiāde un Jaunatnes olimpiāde (individuāli vai komandu dalībnieki) (*Euro*) | | | |
|  |  | Olimpiskajos sporta veidos | Neolimpiskajos sporta veidos\* | Veterānu sports\* | Bērni / jaunieši /juniori\*\* | Olimpiskajos sporta veidos | Neolimpiskajos sporta veidos\* | Veterānu sports\* | Bērni / jaunieši /juniori\*\* | Olimpiskajos sporta veidos | Neolimpiskajos sporta veidos \* | Veterānu sports\* | Bērni / jaunieši /juniori |
| 1. | 10000,00 | 1000,00 | 600,00 | 300,00 | 600,00 | 900,00 | 500,00 | 250,00 | 500,00 | 250,00 | 150,00 | 70,00 | 150,00 |
| 2. | 7500,00 | 900,00 | 500,00 | 250,00 | 500,00 | 800,00 | 400,00 | 200,00 | 400,00 | 200,00 | 100,00 | 50,00 | 120,00 |
| 3. | 5000,00 | 800,00 | 400,00 | 200,00 | 400,00 | 700,00 | 300,00 | 150,00 | 300,00 | 150,00 | 80,00 | 40,00 | 100,00 |
| 4. | 3000,00 | 700,00 | - | - | 300,00 | 600,00 | - | - | 200,00 | - | - | - |  |
| 5. | 2000,00 | 600,00 | - | - | 200,00 | 500,00 | - | - | 150,00 | - | - | - | - |
| 6. | 1000,00 | 500,00 | - | - | 100,00 | 400,00 | - | - | 100,00 | - | - | - | - |

\*attiecīgo sporta veidu federāciju atzītās sacensības

12.4. bērniem, jauniešiem/junioriem visu čempionātu veidos pielieto koeficientus:

12.4.1. 17-18 gadus veci sportisti – 1;

12.4.2. 15-16 gadus veci sportisti – 0.75;

12.4.3. 13-14 gadus veci sportisti – 0.5;

12.4.4. *(svītrots ar Limbažu novada domes 25.09.2025. sēdes lēmumu Nr.670 (protokols Nr.15, 25.))*

*(grozījumi izdarīti ar Limbažu novada domes 25.09.2025. sēdes lēmumu Nr.670 (protokols Nr.15, 25.))*

* 1. Komandu sporta veidos tiek apbalvotas komandas, kas kopvērtējumā izcīnījušas 1. - 4.vietu atkarībā no komandu skaita:

13.1. ja sacensībās piedalījās 3 komandas un ir iegūta 1.vieta;

13.2. ja 4-5 komandas – 1. - 2.vieta;

13.3. ja 6-9 komandas – 1. - 3.vieta;

13.4. ja 10 un vairāk komandas – 1. - 4.vieta (par 4.vietu naudas balvu saņem 75% apmērā no 3.vietas naudas summas).

13.1 Lai pretendētu uz naudas balvu individuālajos sporta veidos, sportistam jāierindojas pirmajā trešdaļā no dalībnieku skaita.

*(grozījumi izdarīti ar Limbažu novada domes 25.09.2025. sēdes lēmumu Nr.670 (protokols Nr.15, 25.))*

* 1. Sportista trenerim piešķir naudas balvu, ja viņš izpilda vienu no kritērijiem:

14.1. trenerim ir vismaz viena treniņgrupa, komanda vai sporta klubs Limbažu novadā;

14.2. treneris trenē sportistu ne mazāk kā 2 gadus.

*(grozījumi izdarīti ar Limbažu novada domes 25.09.2025. sēdes lēmumu Nr.670 (protokols Nr.15, 25.))*

* 1. Trenerim par sportista vai komandas sagatavošanu attiecīgajā sporta veidā, ja tiek sasniegts attiecīgs rezultāts, piešķir naudas balvu 100% apmērā no sportista naudas balvas apmēra.
  2. Ja ar sportistu strādājuši vairāki treneri, naudas balva sadalāma proporcionālās daļās.
  3. Ja treneris sagatavojis vairākus godalgoto vietu sportistus vai sportistu kolektīvus, par katru nākamo godalgoto vietu tiek piešķirta naudas balva 25 % apmērā no 12.punktā minētās naudas balvas apmēra;
  4. Ja sporta sacensības notiek vairākos posmos, tad naudas balva piešķirama par rezultātu kopvērtējumā vai finālsacensībās.
  5. Ja sportistam kalendārajā gadā ir vairāki sasniegumi, par kuriem var tikt piešķirta naudas balva, tad naudas balvu piešķir tikai par vienu augstāko sasniegumu.
  6. Naudas balvas saņēmējam iespēju robežās jānodrošina Limbažu novada publicitāte un atpazīstamība sporta sacensībās, izmantojot novada simboliku (logo).

1. **Noslēguma noteikumi**
   1. Noteikumus apstiprina, groza un papildina Dome.
   2. Noteikumu grozījumi piemērojami par tajā noteiktajiem sporta rezultātiem, kas sasniegti no 2025.gada 1.janvāra.

*(grozījumi izdarīti ar Limbažu novada domes \_.09.2025. sēdes lēmumu Nr.\_ (protokols Nr.\_,\_.))*

* 1. Ar šo Noteikumu spēkā stāšanās brīdi tiek atzīts par spēku zaudējušiem Salacgrīvas novada Domes 21.09.2016. (lēmums Nr.341, protokols Nr.11; 5.§) nolikums “Par naudas balvu piešķiršanu par izciliem sasniegumiem sportā un to apmēru” un Alojas novada domes 29.04.2021. nolikums “Par Alojas novada iedzīvotāju sporta finansiālo atbalstu”(apstiprināts ar Alojas novada domes 29.04.2021 lēmumu Nr. 187 (protokols Nr.6 37#)).

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

Pielikums Nr.1

Limbažu novada pašvaldības 27.01.2022. iekšējiem noteikumiem Nr.3

“Naudas balvas par izciliem sasniegumiem sportā piešķiršanas kārtība”

**LIMBAŽU NOVADA PAŠVALDĪBAI**

AIZPILDĪT DRUKĀTIEM BURTIEM

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pārstāvētās organizācijas, iestādes nosaukums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IESNIEGUMS NAUDAS BALVAS SAŅEMŠANAI

Lūdzu piešķirt naudas balvu par izciliem sasniegumiem sportā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( sportista vārds, uzvārds / trenera vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(personas kods ) (deklarētās dzīvesvietas adrese)

kas piedalījās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kas norisinājās

(mērogs, sacensību nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 202\_\_ .gada \_\_. \_\_\_\_\_\_\_\_\_\_\_\_\_\_\_,

(norises vieta)

un tika iegūta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(iegūtā vieta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(iekopēta vietne rezultātu atspoguļošanai)

Naudas balvas saņemšana ar pārskaitījumu uz:

bankas nosaukums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pielikumā: dokumenti, kas apliecina sasniegumus (atzīmēt ar ):

rezultātu protokola kopija;

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums) (amats, vārds, uzvārds) (iesnieguma iesniedzēja paraksts)

*(jaunā redakcijā ar Limbažu novada domes 25.09.2025. sēdes lēmumu Nr.670 (protokols Nr.15, 25.))*