**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APSTIPRINĀTS**

ar Limbažu novada domes

25.09.2025. sēdes lēmumu Nr.741

(protokols Nr.15, 96.)

**APBALVOJUMU PIEŠĶIRŠANAS KOMISIJAS**

**NOLIKUMS**

*Izdots saskaņā*

*ar Pašvaldību likuma 53. panta otro daļu*

1. **Vispārīgie jautājumi**
2. Limbažu novada pašvaldības (turpmāk – Pašvaldība) Apbalvojumu piešķiršanas komisija (turpmāk – Komisija) izskata motivētus iesniegumus par Pašvaldības apbalvojuma „LIMBAŽU NOVADA GODA NOVADNIEKS”, „LIMBAŽU NOVADA GADA CILVĒKS” un “Atzinības raksts” piešķiršanu, kas ietver Limbažu pilsētas, Limbažu pagasta, Vidrižu pagasta, Skultes pagasta, Umurgas pagasta, Katvaru pagasta, Pāles pagasta, Viļķenes pagasta, Braslavas pagasta, Brīvzemnieku pagasta, Staiceles pilsētas un pagasta, Alojas pilsētas un pagasta, Ainažu pilsētas un pagasta, Salacgrīvas pilsētas un pagasta un Liepupes pagasta teritoriju, un sagatavo priekšlikumus par šo apbalvojumu piešķiršanu.
3. Komisija darbojas saskaņā ar nolikumu „Par Limbažu novada pašvaldības apbalvojumiem un to piešķiršanas kārtību”.
4. Komisiju 7 (septiņu) personu sastāvā apstiprina ar Domes lēmumu.
5. Komisijas locekļi ir uzskatāmi par valsts amatpersonām likuma „Par interešu konflikta novēršanu valsts amatpersonu darbībā” izpratnē.
6. Komisijas darbu tehniski nodrošina Pašvaldības Dokumentu pārvaldības un klientu apkalpošanas nodaļa.
7. **Kārtība, kādā Apbalvojumu piešķiršanas komisija izskata iesniegtos priekšlikumus**
8. Iesniegtos materiālus Pašvaldības Dokumentu pārvaldības un klientu apkalpošanas nodaļa sagatavo izskatīšanai Komisijas sēdē.
9. Komisija ierosinājumus izskata slēgtā sēdē. Komisijai ir tiesības uz sēdi uzaicināt ierosinājuma iesniedzēju, attiecīgo nozaru speciālistus, Pašvaldības izpilddirektoru, struktūrvienību vadītājus.
10. Komisijas sēde var notikt, ja tajā piedalās vairāk nekā puse no Komisijas locekļiem.
11. Komisijas sēdes tiek protokolētas.
12. Komisijas darbu vada Komisijas priekšsēdētājs.
13. Katrs Komisijas loceklis pretendentus apbalvojuma „LIMBAŽU NOVADA GODA NOVADNIEKS”, „LIMBAŽU NOVADA GADA CILVĒKS”, un “Atzinības raksts” saņemšanai vērtē godprātīgi un pēc savas iekšējās pārliecības.
14. Komisija lēmumus par apbalvojuma „LIMBAŽU NOVADA GODA NOVADNIEKS”, „LIMBAŽU NOVADA GADA CILVĒKS” un “Atzinības raksts” piešķiršanu pieņem balsojot, ar klātesošo Komisijas locekļu balsu vairākumu. Ja balsis dalās, izšķirošā ir Komisijas priekšsēdētāja balss. Balsošana ir aizklāta, ja to pieprasa kāds no Komisijas locekļiem.
15. Protokolu paraksta Komisijas priekšsēdētājs un protokolists.
16. Komisijas sēdes protokols glabājas saskaņā ar pašvaldības dokumentu klasifikācijas shēmu.
17. Komisija pēc pretendentu izvērtēšanas apbalvojumam, apstiprina apbalvojuma saņēmējus un lēmumu iesniedz Sabiedrisko attiecību nodaļā publicēšanai.
18. **Apbalvojumu uzskaite**
19. Apbalvojuma „LIMBAŽU NOVADA GODA NOVADNIEKS”, „LIMBAŽU NOVADA GADA CILVĒKS”, un “Atzinības raksts” uzskaiti un glabāšanu nodrošina par dokumentu pārvaldību atbildīgā struktūrvienība.
20. Apbalvojumu „LIMBAŽU NOVADA GODA NOVADNIEKS”, „LIMBAŽU NOVADA GADA CILVĒKS” un “Atzinības raksts” reģistrē īpašā reģistra grāmatā, kura glabājas Pašvaldības Dokumentu pārvaldības un klientu apkalpošanas nodaļā.
21. Par apbalvojuma „LIMBAŽU NOVADA GODA NOVADNIEKS”, „LIMBAŽU NOVADA GADA CILVĒKS” un “Atzinības raksts” piešķiršanu informāciju ievieto informatīvajā izdevumā „Limbažu Novada Ziņas”, mājaslapā [www.limbazunovads.lv](http://www.limbazunovads.lv) un pašvaldības veidotajos profilos sociālajos tīklos un citos masu informācijas līdzekļos, pēc piekrišanas saņemšanas no apbalvojamās personas.
22. **Noslēguma jautājumi**
23. Nolikums stājas spēkā nākamajā dienā pēc tā apstiprināšanas Domes sēdē.
24. Ar šī nolikuma spēkā stāšanās brīdi spēku zaudē Limbažu novada pašvaldības Apbalvojumu komisijas nolikums, kas apstiprināts ar Limbažu novada domes 22.09.2022. sēdes lēmumu Nr.910 (protokols Nr.13, 22.).

Limbažu novada pašvaldības

Domes priekšsēdētāja S. Upmale

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU